Мишлеш

Мишлеш () — Дагъустан республикадин Рутул районда авай, «Мишлеш» хуьруьнсоветдик акатзавай хуьр. ==География== Хуьр Дагъустан Республикадин Рутул райондин рагъакӀидай пата, райондин юкь тир Рутул хуьрелай 21 км кефердинни - рагъакӀидай пата, Самур вацӀун эрчӀи къерехдал ала. == Тарих== XIX виш йисуз Мишлеш хуьр вири Самур округдихъ галаз Урусат империядин гъилик акатзава. Империядик квай чӀавуз, хуьр Дагъустан вилаятдин Самур округдин Лучек наибвалдиз талукь тир ва кьилдин Мишлеш хуьруьнжемят туькӀуьрзавай. == Агьалияр == 2002 йисан агьалияр сиягьдиз къачунин малуматрив кьурвал хуьре 1241 касди уьмуьр гьалзавай Рутул район. ФЛНК. Агьалидин вири цӀахурар, суни - мусурманар я. 1886 йисан Урусат империядин агьалияр сиягьдиз къачунин малуматрив кьурвал, Мишлеш хуьруьн агьалияр, вири цӀахурар яз 732 кас тир 1886 йисуз хуьрериз килигна Лучек наибвалдин агьалияр. ==ИнфратуькӀуьрун== Алай чӀавуз Мишлеш хуьре аялрин бахча, азархана, культурадин кӀвал, улубхана, почтунин идара кардик ква. ==Килигиз лайихвилер авай чкаяр== * XIX виш йисан 70-й йисуз устӀар Агьмедан паталай эцигнавай Ачлей Ибрагим–юзбашидин кӀвал, Дагъустандин архитектурадин имаратрин сиягьдик акатзава. * «КьыӀтӀхаӀрав» (КьитӀхарав) тӀвар алай къаравулдин цал: вахтунин ва тӀебиатдин хасаратвал гъидай вакъиариз муьтӀуьгъ тежезвай, чкадин материалрикай туькӀуьрунин тегьердив тафаватлу я. Ам эцигай тарих малум туш. Яракьдин кӀуф туна ягъун патал къеледин цлан тӀеквенан хъсандиз амукьнава. * Шейх – Эмир Султанан пӀир (мавзолей). * Хуьруьн юкьва авай минара галай мискӀин. И архитектурдин дарамат XIII виш йисуз, Султан шейх Эмиран хендеда аль Богдодин такьатралди эцигнавай. Султан шейх Эмир асулдай Сириядай тир, Къавкъазда ислам диндин вязер ахъайзавай 5 стхайрикай сад тир. Султан шейхан дуьз несилар Сейидгьасановар я, абурун кӀвале, рикӀел хуьн патал багьаз хуьзвай Султан шейхан къатирдин кьенерар ава. 1930-й йисара и мискӀиндиз килигзавай Сейидгьасанов Сейидгьасаназ гьукуматди жазаяр гана масаниз дугурнай ва ам гел амачиз квахьна. ==ТӀвар-ван авай ксар== * Ибрагимов Гарун Халилович — филологиядин илимрин доктор, Дагъустандин педагогикадин университетдин профессор. Дагъустанда цӀахур чӀалал акъатзавай респубдикадин гьар йикъан «Нур» газетдин кьилин редактор . * Гьажи-Кьурбан-Эфенди аль Бакри Мишлешви — араб чӀалан ва литературадин зурба алим, астроном ва биолог. * Ачлей Рамазан — 1830 йисуз хьайи Закаталадин къарагъунин регьберрикай сад. Карата хуьруьн наиб тир. Дагъустандинни Чечнядин сувавийри тухузвай азадвилин гьерекатра активдаказ иштирак авунай. * Сайдумов Магомед — орден пишкешнавай садлагьай муаллим. «Гьурметдин Лишан» ордендин иеси. * Наврузов Мамед — азербайжан чӀалал акъатзавай райондин «Гызыл чобан» (Къизилдин чубан) газетдин кьилин редактор, РК КПСС-дин секретарь. == Баянар == == ЭлячӀунар == Категория:ЦӀахуррин хуьрер Категория:Рутул райондин хуьрер